<classify> JKT Ruvu katika mchezo uliopita ilifanya vyema ugenini baada ya kuwachapa Coastal Union yaTanga bao 1-0 na kujiongezea pointi tatu.Aidha, Stand United katika mchezo wake dhidi ya Polisi Morogoro walitoka sare ya bila kufungana katika mchezo uliopigwa kwenye uwanja wa Jamhuri Morogoro.Timu zote zimeonesha kufanya vizuri katika michezo ya ugenini zaidi kuliko nyumbani. Katika msimamo wa ligi JKT Ruvu inashika nafasi ya tano ikiwa na pointi 13 na United ikiwa katika nafasi ya tisa na pointi 11.Kocha wa JKT Ruvu, Fred Minziro na wa Stand United, Mathia Lule wamekuwa wakitambiana kila mmoja kushinda katika mchezo wa leo.Timu nyingine zitakazocheza leo ni Ndanda FC ikiwakaribisha Polisi Morogoro katika mchezo utakaopigwa kwenye uwanja wa Nangwanda Sijaona mkoani Mtwara.Ndanda Fc inaweza kutumia uwanja wake wa nyumbani vizuri katika kuwadhibiti Polisi wasitambe mbele yao. Timu hizo zinakutana zikiwa katika tofauti ya pointi nne, ambapo Polisi wana pointi 13 wakiwa wanashika nafasi ya sita, na Ndanda wakiwa na pointi tisa wakishika nafasi ya tatu kutoka mwisho katika msimamo huo wa ligi inayoshirikisha timu 14.Kocha wa Polisi Mohamed Rishard alisema licha ya kuwa kila timu ni ngumu lakini watajitahidi kuhakikisha wanaondoka na ushindi ili kuzidi kupanda na kuwa karibu na vinara wa ligi Mtibwa Sugar yenye pointi 16.  <topic>: MICHEZO 